# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SC ROSITEX TRANSPORT SRL**, cu sediul în oraşul Gura Humorului, b-dul Bucovina, nr. 104, judeţul Suceava, , înregistrată la APM Suceava cu nr. 37/04.01.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.02.2017, că proiectul Balastiera Gura Humorului aval confluenţă râu Humor propus a fi amplasat în oraşul Gura Humorului nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

b) Conform criteriilor de selecţie din anexa 3 la HG nr. 445/2009:

**1. Caracteristicile proiectului**

a) mărimea proiectului:

Scopul investiţiei este devierea curentului principal al apei spre axul longitudinal al albiei, corectarea traseului în plan a albiei minore şi mărirea capacităţii de transport.

Lucrările proiectate constau în:

* *Perimetrul Gura Humorului aval confluenţă râu Humor* este situat pe teritoriul administrativ al oraşului Gura Humorului, în albia minoră a râului Moldova, pe centrul albiei, între bornele CSA 124-123, la cca. 1,6 km amonte de podul rutier peste râul Moldova de pe DJ 177 C.
* Accesul în perimetru se face din incinta staţiei de sortare proprii, pe drumuri locale de pe malul stâng, iar pentru a ajunge la ostrovul de pe central albiei este necesară traversarea braţului principal al râului Moldova. Din acest motiv se va realiza devierea râului Moldova în amonte de limita nord-vestică a perimetrului spre malul drept, prin executarea unui dig de închidere şi dirijare a apelor râului Moldova, din braţul principal Nordic spre braţul secundar sudic. Digul va avea caracteristicile: L= 44 m, lăţime la coronament l= 4,5 m, înălţime h= 2 m şi panta taluzurilor m= 1:1,25.

După realizarea canalului pentru decolmatarea ostrovului, digul de închidere şi dirijare va fi desfiinţat.

* Perimetrul are formă poligonală cu S= 9857 mp, Lmed= 468 m, Bmed= 21 m.
* Exploatarea agregatelor minerale se va realiza în lungul cursului râului Moldova, prin retragere, din aval spre amonte, în fâşii longitudinale, succesive şi paralele cu râul pe tot parcursul perimetrului, creându-se un canal prin ostrovul existent pentru dirijarea cursului de apă pe central albiei minore. Adâncimea maximă de extracţie va fi de 3,0 m, iar cea medie de 1,38 m, fără a coborî sub cota talvegului natural al râului.
* Pileri de siguranţă:- nu este cazul.

Coordonatele STEREO 70 ale perimetrului de exploatare:

|  |  |  |
| --- | --- | --- |
| Nr. pct. | X | Y |
| 1 | 672612 | 568156 |
| 2 | 672591 | 568154 |
| 3 | 672605 | 568082 |
| 4 | 672590 | 568623 |

b) *cumularea cu alte proiecte* – nu este cazul.

c) *utilizarea resurselor naturale*: se vor extrage agregate minerale de râu;

Mod de asigurare a utilităţilor:

-Nu se utilizează apă în procesul tehnologic sau pentru consum menajer.

-Nu se execută operaţii de sortare a materialului exploatat, nu rezultă ape uzate tehnologice şi menajare.

-Alimentarea cu energie electrică: nu este cazul.

-Alimentarea cu energia termică: nu este cazul.

d) *producţia de deşeuri:* deşeuri menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada lucrărilor de exploatare, zgomotul va fi generat de utilajele şi mijloacele de transport, nefiind afectate zonele locuite;

f)  *riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate;

**2. Localizarea proiectului**

2.1 *utilizarea existentă a terenului*: - folosinţa actuală: teren albie minoră a râului Moldova, care nu va fi modificată prin implementarea proiectului propus.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* agregate minerale de râu, acumulate ca material aluvionar, cu posibilitate de reacumulare în caz de viituri.

*2.3 capacitatea de absorbţie a mediului, cu atenţie deosebită pentru:*

a) zonele umede – lucrările propuse sunt în bazinul hidrografic Siret, în albia minoră a râului Moldova;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în în extravilanul localităţilor, fără a afecta areale locuite.

**3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările de exploatare agregate minerale de râu nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- nu este cazul.

Condiţiile de realizare a proiectului:

a)- titularul are obligaţia de a constitui garanţia financiară pentru lucrările de refacere a mediului, în conformitate cu prevederile legale;

b)- titularul are obligaţia ca înainte de începerea exploatării să solicite şi să obţină autorizaţia de mediu;

c)- exploatarea se va face strict cu respectarea condiţiei de adâncime maximă de exploatare permisă de actele de reglementare, făfă a coborî sub cota talvegului natural al râului;

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

**Şef Serviciu Avize, Acorduri, Autorizaţii, Întocmit,**

**Ing. Constantin Burciu Ing. Doru Cojocaru**